**Bekecs Község Önkormányzata Képviselő-testületének 10/2020.(IX.16.) rendelete**

**a települési támogatás és az önkormányzat által nyújtott egyéb szociális és gyermekvédelmi ellátások helyi szabályairól szóló 4/2015. (II. 27.) önkormányzati rendelet módosításáról**

Bekecs Község Önkormányzatának Képviselő-testülete  a szociális igazgatásról és szociális ellátásokról szóló 1993. évi III. törvény   1. § (2) bekezdésében, 10. § (1) bekezdésében, 25. § (3) bekezdés b) pontjában, 26. §-ában, 32. § (1) bekezdés b) pontjában, 32. § (3) bekezdésében, 45. §-ában, 48. § (4) bekezdésében,  62. § (2)  bekezdésében, 92. § (1) bekezdés a) pontjában, 132. § (4) bekezdés  d) g) pontjában, és 134/E. §-ában, valamint a gyerekek védelméről és a gyámügyi igazgatásról szóló 1997. évi XXXI. törvény 18. § (2) bekezdésében, 29. § (1) bekezdésében,  a 131. § (1) bekezdésében  kapott felhatalmazás alapján Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában, a 8.a. pontjában  meghatározott feladatkörében eljárva a következőket rendeli el:

**1. § (1)** A települési támogatás és az önkormányzat által nyújtott egyéb szociális és gyermekvédelmi ellátások helyi szabályairól szóló 4/2015. (II. 27.) önkormányzati rendelet (a továbbiakban: Ör.)  4. § (2) bekezdése az alábbi f-j ponttal egészül ki:

„f) települési idősek támogatása

 g) települési iskolakezdési támogatás

 h) települési óvodáztatási támogatás

 i) települési otthonteremtési támogatás

 j) Bursa Hungarica ösztöndíj”

**(2)** Az Ör. 4. § (4) bekezdése helyébe a következő rendelkezés lép:

„(4) A (2) bekezdés a) b) és j) pontjai szerint nyújtott ellátások havi rendszerességgel nyújtott ellátások (továbbiakban: rendszeres ellátások), míg a (2) bekezdés c) d) e) f) g) h) és i) pontjai szerinti ellátások  eseti ellátások.”

**2. § (1)** Az Ör. 12. §-a (2) bekezdése helyébe a következő rendelkezés lép:

„A temetési támogatás annak az eltemettetőnek állapítható meg, aki az elhunyt eltemettetéséről gondoskodott, azt a temetési számla bemutatásával igazolja és akinek a  háztartásban az egy főre eső jövedelem az öregségi nyugdíj legkisebb összegének 600 %-át nem haladja meg.”

**(2)** Az Ör. 12. §-a az alábbi (7) bekezdéssel egészül ki:

„(7) A települési rendkívüli temetési támogatás iránti kérelmet az e rendelet szerinti 1. sz. melléklet formanyomtatványon kell benyújtani.”

**3. §**Az Ör. 13/A. § (3) bekezdése helyébe a következő rendelkezés lép:

„(3) A települési rendkívüli iskolakezdési támogatására jogosult az a kérelmező, akinek a  háztartásában az egy főre eső jövedelem az öregségi nyugdíj legkisebb összegének 700 %-át nem haladja meg.”

**4. §** Az Ör. 13/B. § (2) bekezdése helyébe a következő rendelkezés lép:

„(2) A települési rendkívüli óvodáztatási támogatására jogosult az a kérelmező akinek a háztartásában az egy főre eső jövedelem az öregségi nyugdíj legkisebb összegének 700 %-át nem haladja meg.”

**5. § (1)**Az Ör. 13/C. § (2) bekezdése helyébe a következő rendelkezés lép:

„(2) A rendkívüli idősek támogatásra jogosult az a kérelmező akinek a háztartásában az egy főre eső jövedelem az öregségi nyugdíj legkisebb összegének 900 %-át nem haladja meg.”

**(2)** Az Ör. 13/C. §-a az alábbi (4) bekezdéssel egészül ki:

(4) Idősek számára települési rendkívüli támogatás iránti kérelmet az e rendelet szerinti 2. sz. melléklet formanyomtatványon kell benyújtani minden év szeptember 30. napjáig. 2020. évben a kérelem benyújtásának végső határideje: 2020. október 31.

**6. § (1)** Az Ör. 13/D. § (2) bekezdése helyébe a következő rendelkezés lép:

„(2) A rendkívüli nagycsaládosok támogatásra jogosult az a kérelmező akinek a háztartásában az egy főre eső jövedelem az öregségi nyugdíj legkisebb összegének 600 %-át nem haladja meg.”

**(2)** Az Ör. 14/D. §-a az alábbi (4) bekezdéssel egészül ki:

„(4) A rendkívüli nagycsaládosok támogatás iránti kérelmet az e rendelet szerinti 8. sz. melléklet formanyomtatványon kell benyújtani.”

**7. §** Az Ör. az alábbi 13/E. §-sal egészül ki:

**„13/E.** § (1) A polgármester BURSA Hungarica Felsőoktatási Önkormányzati Ösztöndíjrendszer keretében szociális ösztöndíjat nyújt azoknak a felsőoktatási intézmény nappali tagozatos hallgatóinak, akik teljes idejű alapképzésben, mesterképzésben, osztatlan képzésben vagy felsőfokú, illetve felsőoktatási szakképzésben folytatják tanulmányaikat és akinek a háztartásában az egy főre eső jövedelem az öregségi nyugdíj legkisebb összegének 700 %-át nem haladja meg.

(2) A támogatás havi legkisebb összege pályázónként 5.000,-Ft.

(3) A szociális ösztöndíj iránti pályázatot pályázati űrlapon kell benyújtani a felsőoktatásban résztvevő hallgatók juttatásairól és az általuk fizetendő egyes térítésekről szóló  51/2007. (III.26.) Kormányrendeletben foglaltak szerint.”

**8. §** Az Ör. 14. § (5) bekezdése helyébe a következő rendelkezés lép:

„(5) A polgármester méltányosságból eltekinthet a (2)-(4) bekezdésekben foglaltaktól és a (4) bekezdésben meghatározott jövedelmi korláttól.”

**9. §** Az Ör. 14/A. § (2) bekezdés b) pontja helyébe a következő rendelkezés lép:

**„**legalább egyik házastárs, élettárs közszolgálati, közalkalmazotti jogviszonyban, hivatásos szolgálati jogviszonyban, vagy munkaviszonyban áll, és a háztartásában az egy főre eső jövedelem az öregségi nyugdíj legkisebb összegének 900 %-át nem haladja meg.”

**10. § (1)** Az Ör. 15/B. § (2) bekezdése helyébe a következő rendelkezés lép:

**„**(2) Az újszülőtt gyermek részére a rendkívüli eseti természetbeni juttatás iránti kérelmet az e rendelet szerinti 4. sz. melléklet szerinti formanyomtatványon kell benyújtani a gyermek születését követő 2 hónapon belül, melynek egyszeri értéke újszülött gyermekenként 25.000,-Ft.”

**(2)** Az Ör. 15/B. §-a az alábbi (3) bekezdéssel egészül ki:

„(3) A települési rendkívüli újszülött gyermekek támogatására jogosult az a személy akinek a  családjában az egy főre eső jövedelem az öregségi nyugdíj legkisebb összegének 700 %-át nem haladja meg.”

**11. §** **(1)** Az Ör. az e rendelet szerint 1-4 számú mellékletekkel egészül ki.

**(2)** Az Ör. 13. § (6) bekezdésével megállapított formanyomtatvány helyébe ezen rendelet 5. melléklet szerinti formanyomtatvány lép.

**(3)** Az Ör. 13/A. § (5) bekezdésével megállapított formanyomtatvány helyébe ezen rendelet 6. melléklet szerinti formanyomtatvány lép.

**(4)** Az Ör. 13/B. § (4) bekezdésével megállapított formanyomtatvány helyébe ezen rendelet 7. melléklet szerinti formanyomtatvány lép.

**(5)** Az Ör. 14. § (7) bekezdésével megállapított formanyomtatvány helyébe ezen rendelet 8. melléklet szerinti formanyomtatvány lép.

**(6)** Az Ör. 14/A. § (7) bekezdésével megállapított formanyomtatvány helyébe ezen rendelet 9. melléklet szerinti formanyomtatvány lép.

**12. § (1)** Ez a rendelet - a (2) és a (3) bekezdésben meghatározott kivétellel – a  kihirdetést követő napon lép hatályba.

**(2)** A 3. §-a, a 4. §-a és a 11.§ (3) és (4) bekezdése 2020. október 16. napján lép hatályba.

          dr. Bodnár László                                                           Barta Csilla

                polgármester                                                                         jegyző